钦定古今图书集成/理学汇编/经籍典/第133卷 > 晋
## 钦定古今图书集成/理学汇编/经籍典/第133卷 > 晋

### 武帝泰始 年庾峻侍帝讲诗论风雅正变之义

按《晋书武帝本纪》，不载。　按《庾峻传》，“武帝践祚，侍帝
讲《诗》，中庶子何劭论风雅正变之义，峻起难往反，四
坐莫能屈之。”

### 咸宁三年皇太子讲诗经通

按《晋书武帝本纪》，不载　按《宋书礼志》，晋武帝咸宁
三年，皇太子讲《诗通》，太子亲释奠，以太牢祀孔子，以
颜渊配。

### 明帝太宁 年令卫协画毛诗图

按《晋书。明帝本纪》，不载。　按《名贤画录》：“晋明帝朝，令
卫协画《毛诗图》，草木鸟兽及古贤君臣之像。”

### 成帝咸康元年帝讲诗通释奠如故事

按《晋书成帝本纪》，“咸康元年二月甲子，帝亲释奠。”
按《宋书礼志》，晋成帝咸康元年，帝讲诗通，释奠如故
事。